PRITARTA
Molėtų rajono savivaldybės tarybos
2017 m. sprendimu Nr.

VIEŠOSIOS ĮSTAIGOS GIEDRAIČIŲ AMBULATORIJOS

ĮSTAIGOS VADOVO 2016 METŲ ATASKAITA

Viešoji įstaiga Giedraičių ambulatorija įsteigta 2002 m. Molėtų rajono savivaldybės tarybos sprendimu Nr.9 „Dėl VšĮ Giedraičių ambulatorijos įsteigimo atliekant pirminio sveikatos priežiūros centro reorganizavimą“. Nuo 2003 m. sausio 1 d. įstaigos direktoriumi dirba Virgilijus Rimavičius.

Direktorius atsakingas už teikiamų sveikatos priežiūros paslaugų kokybę ir prieinamumą, įstaigos apskaitos politikos tvirtinimą ir racionalų įstaigos finansinių resursų naudojimą, tinkamą įstaigos valdymo organizavimą.

 Vadovas periodiškai atsiskaito steigėjui – Molėtų rajono savivaldybės tarybai, pateikdamas įstaigos finansinių ataskaitų rinkinį ir veiklos ataskaitą.

Užtikrinant įstaigos veiklą, numatytų užduočių įgyvendinimą, teikiamų paslaugų kokybę bei jų suteikimą laiku, direktorius darbe vadovaujasi įstatymais, teisės aktais, įstaigos įstatais. Direktorius atstovavo įstaigai bendraujant su fiziniais ir juridiniais asmenimis, valdžios institucijomis, sudarė jos vardu sandorius. Vadovaudamasis LR darbo kodekso ir kitų teisės aktų nuostatomis vykdė įstaigos darbuotojų priėmimą ir atleidimą iš darbo, sprendė ir tvirtino įsakymus darbo užmokesčio didinimo klausimais ir tvirtino kitus įstaigos vidaus tvarkomuosius dokumentus. Per 2016 metus patvirtinta direktoriaus įsakymų: personalo klausimais - 12, atostogų klausimais - 15, veiklos - 24, išsiųsta 121 siunčiamasis raštas.

Įstaigoje atliktas akušerei kabineto remontas ir įrengimas, atlikta įstaigos išorinių ir vidinių sienų apšiltinimas. Nupirkta 2 planšetiniai ir vienas nešiojamas kompiuteris. Tai leidžia pagerinti darbuotojų darbo sąlygas, darbo kokybę, suteikia daugiau komforto darbuotojams ir pacientams.

Įstaigos direktorius 2016 m. dalyvavo Mykolo Romerio universiteto organizuotuose privalomuose sveikatos priežiūros įstaigų vadovų mokymuose.

Direktorius Virgilijus Rimavičius